હાલના ટ્રેડ વૉરમાં પણ અમેરિકા પોતાના ટૂંકાગાળાના લાભો ભલે મેળવી જાય, પરંતુ આગળ જતા દુનિયાના દેશો-દેશો વચ્ચેના આર્થિક, સામાજીક, સાંસ્કૃતિક અને રાજકીય સંબંધોના તાણાંવાણાં એટલી હદે અરસ-પરસ ગુંથાયેલા છે કે ટ્રમ્પ પ્રશાસન પોતે જ રચેલા જાળામાં ફસાઈ જાય તો નવાઈ નહિં. . ટ્રેડ વૉરમાં ભારતનું જ વિચારીએ તો 2017-18ના બજેટમાં કેન્દ્ર સરકારે આયાતી ચીજો પર કર વધારીને પોતાની આવક વધારવાની યોજના બનાવી હતી, પરંતુ તે સમયે અમેરિકાની સરકાર આવો વળતો પ્રહાર કરશે, તેવુ કોઈએ વિચાર્યુ નહોતુ.